Diahuebs anochi n'e crusada di Weststraat y Koningstraat a sosode un accidente unda cu chauffeur di un Nissan March no a duna preferencia y a subi caminda. Aki ta caminda cu un Hyundai Elantra a dal den banda di pasahero.
Debi n'e impacto un persona a keda levemente herida. Roadservice y polis tabata presente pa tuma dato. Ambulance tambe a presenta un rato despues pa brinda asistencia medico n'e persona levemente herida.
E March a ricibi un deuk y tambe algun rasca, como tambe e Hyundai, indicando cu daño ta minimal.
Mientrastanto, no mester a hiba e herido hospital, ya cu e tabata riba su pianan.